jkorsvik/nowiki_second_scrape_merged huggingface dataset:
Any Minute Now

«Any Minute Now» er en singel fra det norske boogierock-bandet Backstreet Girls. 
Sangen «Any Minute Now» ble også utgitt på albumet Let's Have It. «London» ble kun utgitt på singelen, men var også med på konsertalbumet Get Yer Yo-Yo's Out! i 1993. «KGB»  ble senere utgitt som bonusspor på re-utgivelsen av CD-en Mental Shakedown. Den ble her utgitt i en gammel demoversjon.


== Spor ==
«Any Minute Now» (P. Baarli/O. Hillborg)
«KGB» (P. Baarli/B.T. Baarli)
«London» (P. Baarli/O. Hillborg)


== Medvirkende ==


=== Backstreet Girls ===
O. Hillborg – vokal, munnspill
P. Baarli – gitar
B.T. Baarli – trommer
P. Kristensen – bass


=== Øvrige ===
Michael Ilbert - produsent, tekniker, miksing
Lars Jul - tekniker
Peter Mark - miksing
Jørn Jøntvedt - artwork
Paal Tarjei Aasheim

Paal Tarjei Aasheim (født 1965) er en norsk reklamemann, programleder, tekstforfatter og skuespiller, kjent som programleder fra sjekkeprogrammet Casanova som gikk på TV 2 høsten 1993, og som programleder i Gullfisken i ti år. Han har også vært programleder i NRK, TV 2 og TV3.
Aasheim var kreativ leder i JBR. Han startet i JBR i 1997. Selskapet skiftet senere navn til McCann, hvor han var til 2018 da han startet for seg selv.


== Filmografi ==
1992 – U, Tarjei, 12 episoder.
1993 – Casanova, programleder.
2000 – Glem ikke tannbørsten, programleder.
2007 – Luftens helter, reklamekonsulent, episode Når gode råd er dyre.
2017 – Tidsbonanza, som seg selv, episode 2.1 - klipp fra 1985.


== Referanser ==


== Eksterne lenker ==
(en) Paal Tarjei Aasheim på Internet Movie Database
Alimentation Couche-Tard

Alimentation Couche-Tard Inc., eller bare Couche-Tard, er et av verdens største selskaper innen drift av bensinstasjoner og storkiosker, med rundt 15 000 salgssteder fordelt på Canada, USA, Mexico, Japan, Kina, Indonesia, Guam og Europa.
Selskapet opererer med salgssteder under navnet Couche-Tard, men også under merkenavnene Mac's, Circle K og On the Run.
Selskapets logo er en rød antropomorfisk blunkende nattugle, couche-tard på fransk.


== Statoil ==
18. april 2012 ble det kjent at Couche-Tard ønsket å etablere seg i Europa gjennom kjøp av Statoils datterselskap, Statoil Fuel & Retail for 15,9 milliarder kroner. Couche-Tard er etter oppkjøpet den største eier av bensinstasjoner i Skandinavia og solid etablert i Nord-Europa.


== Referanser ==


== Eksterne lenker ==
(fr-CA) Offisielt nettsted 
(en) Alimentation Couche-Tard – kategori av bilder, video eller lyd på Commons 
Alimentation Couche-Tard offisiell nettside
Universitetet i Palermo

Universitetet i Palermo (Università degli Studi di Palermo) er et universitet beliggende i Palermo, Italia, grunnlagt i 1806. Universitetet er organisert i tolv fakulteter.


== Organisering ==
De tolv fakultetene som universitetet er delt inn i er:

Fakultetet for landbruk
Fakultetet for arkitektur
Fakultetet for kunstart og humaniora
Fakultetet for samfunnsøkonomi
Fakultetet for utdannelse
Fakultetet for ingeniørvitenskap
Fakultetet for rettsvitenskap
Fakultetet for matematikk, fysiologi og naturvitenskap
Fakultetet for medisin
Fakultetet for fysikk
Fakultetet for farmasi
Fakultetet for statsvitenskap


== Eksterne lenker ==
(zh) Offisielt nettsted 
(en) University of Palermo – kategori av bilder, video eller lyd på Commons 
(italiensk)  Offisielt nettsted
(en) University of Palermo – kategori av bilder, video eller lyd på Commons
Copper Box

Copper Box er en idrettshall i London som ble bygget for å huse de innledende rundene i håndball og moderne femakamp (fekting) ved OL i London i 2012, samt goalball under Paralympiske sommerleker 2012.
Hallen ble utgangspunktet kalt Handball Arena, men ble omdøpt fordi det også skal arrangeres andre grener her. Hallen fikk sitt nåværende navn fordi den er kledd med 3 000 m² kobber (hvorav det meste er gjenbruk), og sto ferdig mai 2011.
Etter lekene skal hallen benyttes som flerbrukshall for lokalområdet. Den kan blant annet brukes til basketball, håndball, badminton, boksing, kampsport, bordtennis, rullestolrugby og volleyball.


== Referanser ==


== Eksterne lenker ==
Offisielt nettsted 
(en) Copper Box – kategori av bilder, video eller lyd på Commons 
Om hallen på OLs hjemmeside (en)
Expedition Robinson

Expedition Robinson er et svensk reality-tv-program som har gått på svensk TV siden 1997. Programmet ble skapt av Charlie Parsons og regnes som det første innen reality-sjangeren. Konseptet har blitt solgt til en rekke andre land. Den norske versjonen er kjent som Robinsonekspedisjonen og den amerikanske som Survivor.
Serien gikk på SVT i starten, men ble etterhvert overtatt av TV3. I tillegg sendt TV4 noen sesonger.


== Eksterne lenker ==
(sv) Offisielt nettsted 
(en) Expedition Robinson på Internet Movie Database
SNAFU

For musikkalbumet, se Situation Normal All Fucked UpSNAFU er en sarkastisk militær bokstavforkortelse for det engelske Situation Normal: All Fucked Up («Normal situasjon: alt er bare rot»).
Slanguttrykket beskriver situasjoner der det er umulig å regne med at operasjoner skal foregå som forventet og planlagt.
Begrepet ble tatt i bruk av soldater under andre verdenskrig. Det er registrert fra 1941 og stammer trolig fra US Marines.
Parsival

Parsival (også skrevet Parsifal, Percivale, Parzifal, Percival, Perceval, Peredyr) er en ung ridderhelt i mange riddersagn fra middelalderen og en av ridderne av det runde bord ved kong Arthurs hoff.Parsival er kjent fra Chrétien de Troyes og Wolfram von Eschenbachs gralsfortellinger. Parsival var sønn av ridderen Gamuret, som hadde falt i slaget ved Bagdad, og dronning Herselojde. Parsival ble oppfostret av sin mor ute i skogen, og ligner således på Lancelot som ble oppfostret av modergudinnen, damen i sjøen. Sagnene om Parsival forteller at han ble ridder mot morens ønske, som ikke ville at samme skjebne skulle hende ham som hans far, og døde rett etter at han dro til kong Arthur for å få ridderslaget. Parsivals hustru er Kondwiramur. Senere i sagnene drar Parsival for å finne den hellige gral.
Senere tekster av Wolfram von Eschenbach i eposet Parzival. Richard Wagner skrev operaen Parsifal i tre akter, basert på Eschenbachs epos, som ble oppført for første gang i Bayreuth i 1882.


== Referanser ==
Chuquibamba (distrikt i Chachapoyas)

Chuquibamba er et distrikt i provinsen Chachapoyas i regionen Amazonas i Peru. Distriktet grenser til distriktet Balsas i nord, til distriktet Leymebamba i øst, til regionen La Libertad i sør og til regionen Cajamarca i vest. Distriktets nasjonale statistikkode er 010106 og hovedstaden er Chuquibamba.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Granada (distrikt)

Granada er et distrikt i provinsen Chachapoyas i regionen Amazonas i Peru. Distriktet grenser til regionen San Martín i nordøst, til provinsen Rodríguez de Mendoza i øst, til distriktet Molinopampa i sør og til distriktet Quinjalca i vest. Distriktets nasjonale statistikkode er 010107 og hovedstaden er Granada.
Distriktet ble opprettet den 3. november 1933.


== Landsbyer i distriktet Granada ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Huancas (distrikt)

Huancas er et distrikt i provinsen Chachapoyas i regionen Amazonas i Peru. Distriktet grenser til provinsen Bongará i nord, til distriktet Sonche i øst, til distriktet Chachapoyas i sør og til provinsen Luya i vest. Distriktets nasjonale statistikkode er 010108 og hovedstaden er Huancas.
Distriktet ble opprettet den 5. februar 1861.


== Landsbyer i distriktet Huancas ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Øyvind Arntsen

Øyvind Sten Arntsen (født 26. mai 1954) er en norsk radiojournalist i NRK P2. 
Arntsen begynte i NRK i 1983. Han er programleder for det historisk-arkeologiske reportasjeprogrammet Museum, som har vært sendt i P2 siden 2001 og som produseres fra NRK Østfold i Gamle Fredrikstad. Programmet har kommet i mer enn 640 episoder per januar 2017. Arntsen ble i 2012 tildelt ViS-prisen for forskningsjournalistikk av Vitenskapsakademiet i Stavanger. I 2014 ble Arntsen tildelt Lytterprisen fra Riksmålsforbundet og Sverre Steen-prisen for fremragende formidling av historie fra Den norske historiske forening, HIFO. I 2015 og 2016 har Øyvind Arntsen vært tilknyttet NRKs avdeling Dokumentar og samfunn på Marienlyst hvor han arbeidet med to dokumentarfilmer om «Dronning Mauds album» og «Kronprinsesse Märthas krig».


== Referanser ==


== Eksterne lenker ==
Podcasten Museum på iTunes eller RSS
Museums side på NRK og Facebook
Brunla ungdomsskole

Brunla ungdomsskole er en ungdomsskole i Stavern i Larvik kommune. Den ble grunnlagt i 1967. I 1977 ble skolen utvidet.


== Referanser ==
Ra ungdomsskole

Ra ungdomsskole er en ungdomsskole i Larvik kommune. Elever fra barneskolene Berg, Sky og Langestrand fortsetter på Ra ungdomsskole.
Mellomhagen ungdomsskole

Mellomhagen ungdomsskole er en ungdomsskole på Østre Halsen i Larvik kommune. Skolen ble bygget i 1963. Rektor heter Gro Baarnes Eriksen.
Kvelde skole

Kvelde ungdomsskole er en Barne- og ungdomsskole i Kvelde i Larvik kommune. Skolen ble grunnlagt som barneskole i 1959. Fra 1977 er den også ungdomsskole.


== Referanser ==
Hänsch

Hänsch eller Hænsch er et etternavn av tysk opprinnelse. I Norge bærer 14 personer dette etternavnet (2012).
Personer med Hänsch som etternavn:

Annemarie Hähnsch, tysk tennisspiller
Heribert Haensch, tysk tennisspiller
Klaus Hänsch (f.. 1938), tysk politiker
Theodor Hänsch (f. 1941), tysk fysiker og nobelprisvinner
Avianca

Avianca  er Colombias nasjonale flyselskap. Selskapet ble etablert under navnet SCADTA den 5. desember 1919, og er dermed Amerikas eldste og verdens nest eldste flyselskap (etter KLM) som fremdeles er i drift. I 1940 fusjonerte SCADTA med flyselskapet SACO og formet Aerovías Nacionales de Colombia S.A. som senere ble forkortet til Avianca. Fra 2009 samarbeidet Avianca med det mellomamerikanske flyselskapet TACA og i 2013 fusjonerte de (fortsatt under navnet Avianca). I 2020 måtte selskapet søke konkursbeskyttelse etter å ha havnet i økonomiske problemer grunnet COVID-19. 2021 etter å ha kommet ut av konkursbeskyttelsen fusjonerte selskapet med SKY airline. Avianca er det største flyselskapet i Colombia og blant de ledende selskapene i Latin-Amerika. Det regnes som et lavprisselskap og har hovedkontor i Bogotá. 


== Referanser ==


== Eksterne lenker ==
Offisielt nettsted 
(en) Avianca – kategori av bilder, video eller lyd på Commons 
(en) Avianca – galleri av bilder, video eller lyd på Commons
Nicolaea

Nicolaea er en slekt av glansvinger som tilhører underfamilien stjertvinger (Theclinae).  


== Utseende ==
Middelsstore stjertvinger med én kort og én lang stjert på bakvingen. Oversiden er brun til metallisk blå, vanligvis noe mattere hos hunnene. Undersidens grunnfarge er lyst gråbrun, gjerne med rødbrune flekker eller bånd.


== Levevis ==
Disse artene lever i tropisk skog.


== Utbredelse ==
Disse artene lever i Mellom- og Sør-Amerika, fra Mexico i nord til Argentina i sør.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger (Theclinae)
stamme Eumaeini Doubleday, 1847
Tmolus-gruppen – Neotropisk
slekten Nicolaea Johnson, 1993
Nicolaea bagrada (Hewitson, 1868)
Nicolaea besidia (Hewitson, 1868)
Nicolaea castinotus (Johnson & Le Crom, 1997)
Nicolaea cauter (Druce, 1907)
Nicolaea ceglusa (Hewitson, 1868) – usikker plassering
Nicolaea cupa (Druce, 1907)
Nicolaea demilineata (Lathy, 1936)
Nicolaea dolium (Druce, 1907) – usikker plassering
Nicolaea fabulla (Hewitson, 1868)
Nicolaea heraldica (Dyar, 1914)
Nicolaea laconia (Hewitson, 1868)
Nicolaea lemuria (Hewitson, 1868)
Nicolaea munditia (Druce, 1907)
Nicolaea obelus (Druce, 1907)
Nicolaea opalia (Hewitson, 1868)
Nicolaea opaliana (Hayward, 1967)
Nicolaea ophia (Hewitson, 1868)
Nicolaea petilla (Hewitson, 1868)
Nicolaea pyxis (Johnson, 1993)
Nicolaea schausa (Jones, 1912)
Nicolaea socia (Hewitson, 1868)
Nicolaea torris (Druce, 1907)
Nicolaea umuarama (Johnson, 1993)
Nicolaea viceta (Hewitson, 1868)
Nicolaea xorema (Schaus, 1902)
Nicolaea spp.- 14 ubeskrevne arter


== Litteratur ==
Butterflies of America – Nicolaea velina [1]


== Eksterne lenker ==
(en) Nicolaea i Encyclopedia of Life 
(en) Nicolaea i Global Biodiversity Information Facility 
(en) Nicolaea hos NCBI 
(en) Kategori:Nicolaea – bilder, video eller lyd på Wikimedia Commons 
Nicolaea – detaljert informasjon på Wikispecies 
Brower, Andrew V. Z. 2007. Nicolaea i The Tree of Life Web Project, [http://tolweb.org/ http://tolweb.org
www.funet.fi – Nicolaea
Dunderlandsbanen

Dunderlandsbanen ble anlagt i 1904 fra Storforshei i Dunderlandsdalen til Tverrånes ved Mo i Rana. Den 23,7 km lange private industribanen ble konstruert for malmtransport. Den ble bygget selskapet Dunderland Iron Ore Company Ltd (DIOC).
I 1942 ble banen beslaglagt av de tyske okkupasjonsmaktene for innlemming i Nordlandsbanen. Etter krigen ble det i 1947 bevilget penger til ombygging av Dunderlandsbanen og til å kjøpe anlegget fra DIOC. Banen ble offisielt overtatt av NSB fra 1. juli 1947, senere samme år ble Nordlandsbanen åpnet helt fram til Lønsdal.


== Eksterne lenker ==
Dunderlandsbanen 100 år 1. november 2004, Jernbaneverket
Interjet

Interjet er et meksikansk lavprisflyselskap. Det har 27 innenlands- og 5 utenlandsdestinasjoner (i Guatemala, Costa Rica, USA og Cuba). Selskapet blei grunnlagt i 2005. Det har hovedkontor i Lomas de Chapultepec i Mexico by.


== Eksterne lenker ==
Offisielt nettsted 
(en) Interjet – kategori av bilder, video eller lyd på Commons
Run for Your Life

«Run For Your Life» er en sang av The Beatles som ble skrevet av John Lennon, men kreditert Lennon/McCartney. Sangen ble utgitt 3. desember 1965 på gruppens sjette britiske album Rubber Soul. Tre dager senere ble den amerikanske utgaven av Rubber Soul utgitt med «Run For Your Life» inkludert.


== Bakgrunn ==
Lennon var ikke fornøyd med «Run For Your Life», og avfeide sangen som sine et av sine dårligste arbeid. Han hadde «lånt» åpningsstrofen «I'd rather see you dead little girl than to be with another guy» fra «Baby, Let's Play House» ; en innspilling Elvis Presley ga ut i 1955. Setningen oppstår cirka 1:47 ut i Presleys versjon. Originalen til «Baby, Let's Play House» ble utgitt 1954 av sangens komponist, Arthur Gunter. Årsaken til at Lennon mislikte «Run For Your Life», kan skyldes at teksten føltes for mannsjåvinistisk, noe som kanskje ikke helt falt i smak hos Yoko Ono som han etter hvert ville innlede et forhold til og gifte seg med. Lennon mente George Harrison hadde «Run For Your Life» som en favoritt.


== Innspilling ==
«Run For Your Life» ble innspilt 12. oktober 1965 og var den første sang som ble innspilt for Rubber Soul. På tagning fem fikk de til en komplett gjennomgang. Grunnkompet bestod av akustisk gitar (Lennon), bassgitar (Paul McCartney), trommer (Ringo Starr), og sologitar (Harrison). Harrison spilte riffet både i intro og mellom versene, ellers slår Harrison over strengene samtidig som skarptromme slaget. Disse riffene ble spilt inn igjen av Harrison samtidig som han tok soloen. En annen gitar spiller et slide-riff, uten at det er sikkert av hvem. Ved siden av en tamburin, ble også to kor-pålegg lagt på, hvorav en av dem inneholdt Lennons solo vokal i versene. Det andre kor-innslaget (uten Lennons vokal i versene) sløyfet å synge «little girl» på slutten av refrengene.


== Musikere og instrumenter ==
John Lennon: akustisk gitar, slide-gitar, vokal, harmonivokal
Paul McCartney: bassgitar, harmonivokal
George Harrison: sologitar, harmonivokal
Ringo Starr: trommer, tamburin


== Versjoner som ikke er offentlig utgitt ==
Blant samlere finnes en kort versjon av «Run For Your Life» med kun Lennons stemme (også i refrengene). Lennon begynner å synge på feil vers etter instrumentalpartiet på dette opptaket.
Under «Get Back sessions» 24. januar 1969, spilte de en høyst uhøytidlig versjon som på ingen måte kunne arkiveres under versjoner som egnet til offisiell utgivelse.


== Coverversjoner ==
Nancy Sinatra på albumet Boots (1966). I teksten er «girl» byttet ut med «boy» i stedet.
Gary Lewis & the Playboys på albumet She's Just My Style (1966).
Johnny Rivers på albumet ...And I Know You Wanna Dance (1966).
Thee Headcoatees på albumet Girlsville (1991)


== Referanser ==


== Eksterne lenker ==
Sangteksten (presentert på The Beatles' offisielle webside)
Harald Gullichsen (organist)

Harald Gullichsen (født 17. oktober 1946 i Skjeberg) er en norsk organist og komponist.
Han tok organisteksamen på Musikkonservatoriet i Oslo 1969 og studerte siden i Nederland og Danmark. Han debuterte i Oslo i 1971.
Fra 1969 var han organist i Elverum, men i 1983 overtok han stillingen etter Kristoffer Kleive i Skien kirke, hvor han var til han i 2008 ble pensjonist. Foruten sitt arbeid som utøvende organist har han dirigert kor for voksne og barn i Skien kirke. Til kirkens 100-årsjubileum i 1994 komponerte han bibelspillet «Samuel» til tekst av Eyvind Skeie. Åtte av hans melodier er kommet med i Norsk Salmebok.


== Heder ==
Skien kommunes kulturpris 2005


== Eksterne lenker ==
Intervju med Gullichsen i TA
Mette Yvonne Larsen

Mette Yvonne Larsen (født 31. januar 1963 i Narvik) er en norsk advokat og forfatter fra Svolvær, nå bosatt på Nesodden i Akershus. 
Larsen var en av de koordinerende bistandsadvokatene i straffesaken mot Anders Behring Breivik i 2012, der hun sammen med flere andre advokater sto ansvarlig for å belyse synspunktene til de etterlatte og pårørende etter angrepene 22. juli 2011. Hun var også forsvarer for Rune Øygard i Vågå-saken.
Larsen jobber i advokatfirmaet Mette Y. Larsen & Co og lister strafferett, barnevernssaker og erstatningssaker som sin viktigste praksis. Hun fullførte studiene i jus i 1989 og ble cand.jur. Larsen var leder for juridisk kontor i Barne- og familieetaten i Oslo kommune fra 1990 til 1997, og var en periode leder for Advokatforeningens menneskerettighetsutvalg.


== Bibliografi ==
Toril Havik; Mette Yvonne Larsen; Sigrid Nordstoga m.fl. (2004). Barnevernet: forutsetninger og gjennomføring (norsk (bokmål)) (1 utg.). Oslo: Universitetsforlaget. ISBN 9788215004907. CS1-vedlikehold: Flere navn: forfatterliste (link)


== Referanser ==
Death Race

Death Race er en amerikansk action-thriller, fremtidsfilm og siciencefictionfilm fra 2008, regissert, produsert og skrevet av Paul W.S. Anderson. Jason Statham har hovedrollen som fengselsfuglen og eks-racerbilsjåføren Jensen Ames. Andre viktige roller bekles av Tyrese Gibson, Joan Allen, Ian McShane og Natalie Martinez.
Death Race regnes som en slags nyinnspilling av den morbide Death Race 2000, fra 1975. Den har fått tre mindre kjente oppfølgere som ble lansert rett på video: Death Race 2 (2011), Death Race 3: Inferno (2013) og  Death Race: Beyond Anarchy (2018). I tillegg ble det i 2017 lansert en oppfølger til en originale filmen kalt Death Race 2050. Også den ble lansert rett på video.


== Handling ==
Satt i fremtiden (2012) hvor mord er blitt TV-underholdning. Jensen Ames (Jason Statham) lever et lykkelig liv med sin kone og datter, til tross for en lusen lønn på arbeidsplassen. Men så blir kona hans drept, og Jensen blir uskyldig dømt for mordet. Det viser seg at dette ikke er tilfeldig. Jensen er nemlig en tidligere profesjonell bilsjåfør som var blant landets beste på sitt felt. Han blir hentet inn for å erstatte "Frankenstein", som ble drept i den siste utgaven av Death Race. Han blir også beordret å gå inn i rollen som "Frank", for å dekke over at originalen ble drept. Jensen vil opprinnelig ikke delta, men når den onde og forskrudde fengselsdirektøren Hennessey (Joan Allen) tilbyr ham frihet i bytte for én seier, ser han en mulighet til å gjenforenes med sin datter. Han "arver" også Frankensteins gamle team, ledet av den rutinerte Coach (Ian McShane). Men med Death Race er ingenting som det ser ut som, og det skal Jensen snart få erfare. Ikke bare har han "Frankensteins" hardeste konkurrent, den hevnlystne Machine Gun Joe (Tyrese Gibson) mot seg, men han må også vurdere om han kan stole på "Frankensteins" tidligere kartleser, Case (Natalie Martinez) - og kjempe mot Hennesseys brutale metoder.


== Rolleliste ==
Jason Statham i rollen som Jensen Ames
Joan Allen i rollen som Hennessey
Ian McShane i rollen som Coach
Tyrese Gibson i rollen som Machine Gun Joe
Natalie Martinez i rollen som Case
Max Ryan i rollen som Pachenko
Jason Clarke i rollen som Ulrich
Fred Koehler i rollen som Lists
Jacob Vargas i rollen som Gunner
Justin Mader i rollen som Travis Colt
Robert LaSardo i rollen som Grimm
Janaya Stephens i rollen som Suzy
David Carradine som stemmen til Frankenstein


== Eksterne lenker ==
(en) Death Race – kategori av bilder, video eller lyd på Commons 
(en) Death Race på Internet Movie Database 
(no) Death Race hos Filmfront 
(sv) Death Race i Svensk Filmdatabas 
(da) Death Race i Danmark Nationale Filminstitut 
(fr) Death Race på Allociné 
(nl) Death Race på MovieMeter 
(en) Death Race på AllMovie 
(en) Death Race på Turner Classic Movies 
(en) Death Race på Rotten Tomatoes 
(en) Death Race på Metacritic
Tyrese Gibson

Tyrese Gibson (født 30. desember 1978 i Watts Quarters i Los Angeles) er en amerikansk skuespiller og musiker.


== Filmkarriere ==
Gibson fikk sitt gjennombrudd som Roman Pearce i actionfilmen 2 Fast 2 Furious (oppfølgeren til The Fast and the Furious) i 2003, da han fremdeles gikk under kun fornavnet Tyrese, som han brukte som artistnavn i innledningen av karrieren. Fra Flight of the Phoenix (2004) begynte han imidlertid å bruke etternavnet også. Han spilte også mot Mark Wahlberg, Garrett Hedlund og André Benjamin i actiondramaet Four Brothers (2005).
To år senere spilte han den viktige rollen som Epps i blockbusteren Transformers (2007), en rolle han gjentok senere i både Transformers: Revenge of the Fallen (2009) og Transformers: Dark of the Moon (2011). Han spilte i mellomtiden erkefienden til Jason Statham i Death Race (2008). Etter den siste Transformers-filmen kom han også tilbake til Fast and Furious-serien i Fast Five (2011). Han har også vendt seg tilbake i rollen i Fast & Furious 6, som  kom ut i 2013.


== Filmografi ==
The Fate of the Furious (2017) ... Roman Pearce
Furious 7 (2015) ... Roman Pearce
Fast & Furious 6 (2013) .... Roman Pearce
Transformers: Dark of the Moon (2011) .... Epps
Fast Five (2011) .... Roman Pearce
La La's Full Court Wedding (2010) .... (1. episode)
Transformers: Revenge of the Fallen (2009) .... USAF Master Sergeant Epps
Legion (2009) .... Kyle Williams
Death Race (2008) .... Machine Gun Joe
The Take (2007) .... Adell Baldwin
Transformers (2007) .... USAF Tech Sergeant Epps
Waist Deep (2006) .... O2
Annapolis (2006) .... Cole
Four Brothers (2005) .... Angel Mercer
Flight of the Phoenix (2004) .... A.J.
2 Fast 2 Furious (2003) .... Roman Pearce
Baby Boy (2001) .... Joseph Summers
Moesha (2000) .... Troy (1 episode)
Love Song (2000) .... Mad Rage / Skip (TV-film)
MTV Beach House (1999) .... (ukjent antall episoder)
The Parent 'Hood (1998) .... Coop (1 episode)
Martin (TV-serie) (1997) .... Dante (1 episode)
Hangin' with Mr. Cooper (1996) .... Darrell (1 episode)


== Diskografi ==
Open Invitation (2011)
Alter Ego (2006)
I Wanna Go There (2002)
2000 Watts (2001)
Tyrese (1998)


== Referanser ==


== Eksterne lenker ==
Offisielt nettsted 
(en) Tyrese Gibson – kategori av bilder, video eller lyd på Commons 
(en) Tyrese Gibson på Internet Movie Database 
(sv) Tyrese Gibson i Svensk Filmdatabas 
(da) Tyrese Gibson på Filmdatabasen 
(da) Tyrese Gibson på Scope 
(da) Tyrese Gibson på Scope 
(fr) Tyrese Gibson på Allociné 
(en) Tyrese Gibson på AllMovie 
(en) Tyrese Gibson hos Turner Classic Movies 
(en) Tyrese Gibson hos Rotten Tomatoes 
(en) Tyrese Gibson hos The Movie Database 
(en) Tyrese Gibson på Apple Music 
(en) Tyrese Gibson på Discogs 
(en) Tyrese Gibson på MusicBrainz 
(en) Tyrese Gibson på Spotify 
(en) Tyrese Gibson på Songkick 
(en) Tyrese Gibson på AllMusic 
Tyrese Gibson på Twitter 
Tyrese Gibson på Facebook 
Tyrese Gibson på Myspace